Newcastle favoriti li jiffirmaw lil Fikayo Tomori Newcastle United huma favoriti li jiksbu s-servizzi tad-difensur ta' Chelsea Fikayo Tomori. Għalkemm dan il-player ta' 22 sena ilu erba' snin mal-Blues, xorta waħda ma sabx ħafna spazju taħt il-gwida ta' diversi coaches fi Stamford Bridge. Fil-fatt huwa deher biss 17-il darba filwaqt li skorja goal wieħed biss. F'dawn l-aħħar snin huwa kien ukoll misluf ukoll lil Brighton and Hove Albion, Hull City u Derby County. Tomori lagħab darba mat-team nazzjonali Ingliż. Il-club minn Londra qed jikkunsidra li jibgħat lil dan il-player b'self f'St James Park, xi ħaġa li tidher ferm viċin fil-jiem li ġejjin.